Samkomutakmarkanir verða rýmkaðar úr 50 manns í 200 manns frá og með miðnætti og reglur um sóttkví verða afnumdar í dag, sem þýðir að tæplega tíuþúsund manns losna þar með úr sóttkví. Þetta var ákveðið á ríkisstjórnarfundi í morgun.
Ríkisstjórnin ákvað í morgun að taka annað skrefið af þremur í afléttingaráætlun vegna faraldursins.
Segir Willum Þór Þórsson heilbrigðisráðherra. Fólk þarf því ekki að fara í sóttkví þótt það sé nálægt smituðum einstaklingi, heldur fara gætilega og fara í próf ef einkenna verður vart. Víða í löndunum í kring hefur öllum hömlum verið aflétt. Willum segir að ekki hafi verið rétt að taka slíkt skref núna.
Willum segir að heilbrigðiskerfið eigi að ráða við þessa stöðu. Veitingastaðir mega hafa opið til miðnættis og eiga allir gestir að vera farnir klukkan eitt. Þá segir hann hóp vera skoða breytingar á landamærunum og býst við breytingum í þeim efnum. Aðspurður hvort til standi að semja við Íslenska erfðagreiningu um að aðstoða við að greina sýni segir hann:
